FANTINA-TA-WEB	Dempús d’auer hèt aguesta guardada, e damb eth gèst d’un òme decidit, se filèc entath lhet, cuelhec eth sòn morralet, lo dauric, lo revirèc, treiguec ua causa que botèc sus eth lhet, se metec es sabates ena pocha, barrèc eth morralet e se lo calèc ena esquia, se botèc era casqueta baishant era visèra entàs uelhs, cerquèc a paupes eth sòn pau e anèc a plaçar-lo en angle dera hièstra; dempús tornèc entath sòn lhet e cuelhet decididaments er objècte qu’auie deishat aquiu: Que semblaue ua barra de hèr cuerta, agudada coma ua pica per un des sòns extrèms.